Tervehdys kaikille ja tervetuloa mukaan -
Anna sanan sytyttää -ohjelmaan. Olen Ville Männistö.
Uskon, että näiden ohjelmien kautta Jumala avaa sanaansa meille.
Tervetuloa mukaan. Olemme puhuneet ylistyksestä.
Se on erittäin tärkeä osa elämäämme.
Olemme puhuneet kiitollisuudesta ja ylistyksestä.
Psalmin 100 mukaan -
kiitollisuus ja ylistys johdattaa Jumalan luokse ja läsnäoloon.
Kiitollisuus avaa portin meille, -
avaa tien meille Jumalan mahdollisuuksiin ja ulottuvuuteen.
Nyt astumme sisään sinne kiitollisin mielin ylistäen Häntä -
siitä, mitä Hän on tehnyt.
Kiitollisuus ja ylistys ovat kuin sisarukset, ne kulkevat yhdessä, -
tarvitsemme molempia. Kiitollisuus avaa portin, -
ylistys vie meitä eteenpäin lähemmäksi sitä kaikkein Pyhintä.
Sitä, missä Jumalan konkreettinen käsin kosketeltava läsnäolo on.
Haluankin johdattaa meitä ymmärtämään sen, -
että ylistys ei ole meidän tekoja vaan sitä, mitä olemme.
Kyse ei ole siis toimintatavasta, miten toimimme seurakunnissa, -
tai minkälaista musiikkia soitamme.
Musiikki on vain yksi ylistyksen ilmaisutapa.
Toki musiikilla on suuri merkitys meidän elämässä ja Raamatussa.
Psalmeissa jatkuvasti kehotetaan laulamaan ja ylistämään Jumalaa.
Katsomme näitä vähän myöhemmin.
Laulamisella on suuri osa elämässämme, ylistyksessä.
Se johtuu siitä, että Jumala on luonut meidät niin.
Haluamme kuunnella musiikkia.
Musiikki auttaa meitä tavallansa keskittymään.
En tiedä sinusta, mutta minä helposti aamurukouksen aikana, -
muutaman minuutin jälkeen, alan miettiä muita asioita:
Mitähän töissä tänään tapahtuu, mitä lounasta haluaisin syödä, -
ja kahvikin jäi keittämättä.
Ajatukset lähtevät harhailemaan välittömästi.
Kun laulamme ylistystä Jumalalle, laulut nappaavat ajatukset, -
mielen ja keskittymisen asian ytimeen.
Meidän on helpompi keskittyä siihen, kun laulamme, ja keskittyä sanomaan.
Kehotankin, että laulaessanne Jumalalle, on se millaista tahansa, -
keskittykää siihen mitä laulatte, mitä sanat on ja sitten Jumalaan.
"Herra minä todella nyt haluan laulaa näitä sanoja, -
tätä sanomaa ja viestiä Sinulle."
"Olkoon tämä ylistyslauluni Sinulle."
Silloin kyse ei ole mistään soittimista tai musiikkityylistä, -
vaan nimenomaan sydämen asenteesta.
Ylistys on paljon syvempää, ylistys on minun sydämen asenne.
"Se mitä sydän on täynnä, sitä suu puhuu." Raamattu ilmaisee.
Tähän syvyyteen Jumala haluaa meidät tuoda. Hän haluaa, -
että ylistämme Häntä totuudessa ja Hengessä.
Jos muistatte, edellisessä jaksossa, jäimme tähän Johanneksen kohtaan.
Haluan lukea uudelleen. Joh. 4:23-24, Jeesus sanoo: -
"Mutta tulee aika, ja se on jo nyt, -
jolloin oikeat rukoilijat palvovat Isää hengessä ja totuudessa.
Sellaisia palvojia Isä etsii.
Jumala on Henki, ja niiden, jotka häntä palvovat, -
tulee palvoa hengessä ja totuudessa."
Rukoilijat palvovat Isää Hengessä ja totuudessa.
Tästä puhuimme ihan lopuksi edellisessä jaksossa, -
miten Jumala haluaa meidän palvovan Isää.
Tämä kuvaa sitä, että meillä täytyy olla -
henkilökohtainen suhde Jumalan kanssa, suhde Isän kanssa.
Ymmärrämme sen, että olemme lapsia ja Hän on meidän Isä.
Hän on adoptoinut meidät pimeydestä valoon.
Hän on valinnut meidät ennen aikojen alkua ja maailman luomista.
Mikä etuoikeus meillä on tulla Taivaallisen Isän luokse ja sanoa: -
"Abba Isä, sinä olet minun Isä ja Sinä rakastat minua ja minä sinua."
Meillä on suuri etuoikeus.
Meidän ylistys on heikkoa tai vahvaa -
sen mukaan, minkälainen Jumalakuva meillä on.
Minkälainen kuva on Taivaan Isästä.
Aika helposti se määräytyy sen mukaan, -
millainen kuva meillä on meidän fyysisestä, biologisesta isästä.
Jos kuva isästä on huono, on huonoja kokemuksia, -
se muokkaa meidän kuvaa Taivaallisesta Isästä.
Uskon, että Jumala haluaa vapauttaa meidät näistä asioista.
Jumala haluaa tulla sanoen: "Hei, Minä olen sinun Isäsi, -
sinun Taivaallinen Isä. Olen kanssasi ja olen hyvä sinulle jne."
Tämä Jumalankuva voi muuttua koko ajan ja kasvaa meissä.
Okei. Jumala haluaa, että me palvomme Isää, -
mutta palvomme Isää Hengessä ja totuudessa.
Hengessä on erittäin tärkeä, koska me olemme henki, sielu ja ruumis.
Olemme kaikkia näitä kolmea. Ja Jumala haluaa, -
että opimme enemmän palvomaan Häntä henkemme kautta.
Jos annamme ruumiin johdattaa ylistystä, olemme aina väsyneitä.
En ikinä jaksa tehdä mitään. En rukoilla, kävellä enkä ylistää.
Raamattu kehottaa tanssimaan, seisomaan, taputtamaan, no, en jaksa.
Jos annan ruumiin ja sen halujen johdattaa minua, -
se ei johda hirveän pitkälle ylistämisessä.
Jos annan vain sieluni johdattaa minua, sekään ei johda pitkälle.
Sielu koostuu persoonallisuudesta, tunteista, haaveista, ajatuksista, -
mitä mietin ja ajattelen. Meillä on aina jotakin ongelmia.
Meillä on aina jotakin mielessä, joka ei ole Jumalan mielen mukaista.
Eri asiat vaikuttavat ja -
sielunvihollinen hyökkää mielen alueelle ja puhuen negatiivisia asioita,
jotka hidastavat meitä tulemasta Jumalan luokse.
Jos kysyn tunteilta ja mieleltäni: "Hei, haluatteko ylistää Jumalaa?"
Vastaus: "Vähän aikaa ehkä, mutta ei hirveän pitkälle."
Tunteeni eivät ole ehkä mukana.
On opittava antamaan hengellemme enemmän tilaa ja valtaa tilanteissa.
Antaa Pyhän Hengen johdattaa meitä henkemme kautta ylistämään, -
sekä sanoa mielellemme: "Hei rauhoitu, Jumala on täällä.
Kaikki kääntyy hyväksi. Ei mitään hätää."
Sanoa ruumiillemme: "Jumala antaa sinulle voimaa, pystymme tähän.
Jumala virvoittaa meitä. Nyt ylös ja ylistetään, avaa suu.
Puhu, ylistä ja kerro. Ole Jumalan läsnäolossa."
Enemmän ja enemmän Pyhä Henki haluaa saada tätä tilaa meissä.
Kun Henki johdattaa ylistykseen ei tarkoita vain kielillä puhumista.
Silloin myös Jumalan Henki saa meissä valtaa ja tilaa johdattaa.
1. Kor.6:19 sanoo: "Me olemme Pyhän Hengen temppeli."
Meidän ruumis on Pyhän Hengen temppeli.
Mikä temppeli on? Se on ylistyspaikka, paikka ylistykselle.
Me olemme se temppeli, eli meidän ruumis on ylistyksen paikka.
Ylistyksen ja rukouksen huone.
Nimenomaan Pyhän Hengen temppeli.
Eli Pyhä Henki meissä ylistää Jumalaa.
Pyhä Henki auttaa meitä, meidän hengen kautta ylistämään, -
Taivaallista Isää Jumalaa, Hallelujaa.
Meidän täytyy antaa tilaa Pyhälle Hengelle johdattaa meitä.
Koska ylistys, niin kuin puhuimme aiemmin edellisessä jaksossa, -
on meidän elämä. Kaikki, mitä olemme ja elämän eri osa-alueet.
Sen tulisi olla siis ylistystä.
Pyhän Hengen täytyisi saada tilaa meidän jokapäiväisissä asioissa.
Minun parisuhteessa, työssä, koulussa, lasten kasvatuksessa.
Minun ajatusmaailmassa, haaveissa, tulevaisuudessa jne.
Pyhän Hengen on saatava enemmän tilaa, jotta se on ylistys Jumalalle.
Jotta elämämme voisi olla se ihana tuoksu, Kristuksen tuoksu, -
jonka maailma näkee minun kautta.
Sitä Pyhä Henki haluaa tehdä, että elämämme on se temppeli.
Se ylistyksen paikka kaikella tavalla.
Siis jokaiseen osa-alueeseen, myös henkemme kautta hetkeen, -
kun tulemme Jumalan eteen.
"Tässä olen Herra juuri nyt, haluan ylistää Sinua. Auta Pyhä Henki.
Auta minua löytämään se kontakti, kontaktipiste taivaaseen."
Taivaassahan on jatkuva ylistys menossa.
Siellä ei ole aikaa, mutta siellä on 24/7 ylistys koko ajan menossa.
Kun ylistämme Jumalaa, -
me yksinkertaisesti kytkeydymme siihen taivaalliseen ylistykseen.
"Tapahtukoon maanpäällä niin kuin taivaassa." Jeesus opettaa.
Myös tässä aspektissa, tapahtukoon maan päällä niin kuin on taivaassa.
Mitä siellä sitten on? Siellä on täyttä ylistystä, -
jatkuvaa Jumalan palvomista, ylistämistä ja kunnioitusta.
Nyt haluamme saada tämä taivaallinen ylistys maan päälle.
Se saadaan vain Pyhän Hengen kautta ja Pyhän Hengen avulla.
Se on mahdollista rakkaat ystävät!
Se on mahdollista, kun annamme tilaa Pyhälle Hengelle.
Olen se temppeli, jossa voi olla se taivaasta tuleva Jumalan läsnäolo.
Elämämme pitäisi olla hengellisestä näkökulmasta katsottuna, -
missä ikinä kuljemmekaan, meillä tulisi olla taivaaseen menevä aukko.
Taivaaseen menevä pääsy ja yhteys sinne jatkuvasti auki.
Minun pitäisi elämäni kautta, jokaisella osa-alueella, -
pystyä katsomaan ylös ja nähdä taivas sekä Jumala valtaistuimella.
Vau ja Halleluja! Tuosta aion ottaa ja tuoda Jumalan läsnäolon tähän, -
kun täytän minun veroilmoitusta. Kerta kaikkiaan, sitä kyllä tarvitaan.
Minulla on taivas avoinna yläpuolellani, eikö niin.
Jumala haluaa, että ylistämme Isää Hengessä ja myös totuudessa.
Minkälainen totuus meillä on? -
Olemmeko itse määritelleet totuuden?
Onko totuus Jumalan mukaista, mitä Hän sanansa kautta puhuu?
Ylistyksemme liittyy siis Raamatulliseen totuuteen ja -
siihen suhteeseen, mikä meillä on Jumalan kanssa.
Ei ole kyse tunteista, jotka menevät ylös ja alas.
Niin kuin olen puhunut, se liittyy johonkin muuttumattomaan.
Olosuhteemme muuttuvat mutta Jumala ei muutu, -
eikä Hänen Sanansa.
Silloin se meidän totuus tulee perustua Jumalan sanaan.
Totuudessa sitten, kahden suuntaisesti.
Kun palvomme ja ylistämme Jumalaa totuudessa, niin ylistämme Häntä -
sen totuuden mukaan, minkä saamme Raamatusta.
Myös ylistys paljastaa totuuden meistä.
Ylistys paljastaa totuuden myös meistä.
Mitä enemmän tulemme Jumalan luokse ja Sana saa meissä tilaa, -
sekä ylistämme Jumalaa Sanan kautta ja sen mukaan, mitä Hän on, -
kuka Hän on ja mitä Hän on tehnyt, -
sitä enemmän heijastamme ja peilaamme itseämme siihen totuuteen.
Sitä enemmän näemme: "Vau. Jumala on uskollinen, minä en."
Jumala on sitä sun tätä, ah, minulla on näitä ongelmia elämässä.
Peilatessamme itseämme, se paljastaa totuuden meistä.
Se on hyvä paikka ja asia.
Jumalan sana ja Pyhä Henki paljastaa totuuden ylistäessämme.
Samassa hetkessä voimme sanoa: "Herra, palvon sinua, -
anna syntini anteeksi, puhdista minut täysin ja kokonaan.
Haluan elää Sinulle ja antaa itseni Sinun käsiin."
Siinä hetkessä voimme tehdä työtä, mitä jatkuvasti täytyykin tehdä.
Puhdistaudumme Jumalan edessä jatkuvasti. Se on ihanaa.
Siinä Jumalan läsnäolossa, se on niin helppoa ja mahtavaa.
Jo siinä voimme olla ja sanoa: "Herra, pese minut puhtaaksi.
Haluan ylistää ja palvoa Sinua Sinun totuudessa! -
Siinä, mitä Sinä olet ja mitä tehnyt puolestani."
Kun palvomme Jumalaa totuudessa, myös silloin Hän voi puhua meille.
Jumala voi puhua totuuksiaan meille.
Näemme Jumalan sanan kautta Hänen ilmapiirissä,-
mitä Hän haluaa sanoa.
Monissa ylistyshetkissä olen rukoillut Jumalaa ja siinä on tullut ajatuksia.
Mietin vaikka, oi Herra mitä tekisin tässä tai tuossa tilanteessa jne.
Huokailen Hänen puoleen ja nostan asioita elämästäni Hänelle.
Ylistäessäni Häntä kiitän:
"Sinulle kaikki on mahdollista. Sinulla on kaikki vastaukset."
Silloin Jumalaa puhuukin ja antaa vastauksia elämän tilanteisiin, -
niihin haasteisiin mitä voi olla.
Sitä kautta voin saada sen totuuden, mitä Jumala haluaa antaa.
Jumala puhuu läsnäolossaan ja ylistyksen kautta, -
kun sydämemme on avoinna Hänelle, Hän tulee lähelle ja puhuu.
Kielillä puhuminen on mahtava etu, -
kun siis puhun kielillä rukouskielenä.
On kahdenlaista kieltä. Olen tästä puhunut aiemmin.
On kielet palvelutehtävänä toisille ja seurakunnassa.
Se tarvitsee tulkkauksen.
Mutta on myös rukouskielet kielenä.
Uskon, että jokainen voi saada, jos siihen uskoo ja haluaa.
Rukoillessamme kielillä, Pyhä Henki rukoilee kauttamme.
Tämä tarkoittaa sitä, etten itse ymmärrä, mitä rukoilen.
Rukoilen kielillä ja Pyhä Henki rukoilee kauttani oikeita asioita, -
mitä Jumala haluaa rukoilla minun puolesta.
Käsittämätöntä. Ajattele. En tiedä, mitä rukoilla, -
mutta Jumala itse rukoilee kauttani -
niitä oikeita asioita minulle ja minun puolesta.
Puuh! Oikeasti ei ole mahtavampaa. Ajatelkaa.
Siis mitä enemmän rukoilen kielillä, -
sitä enemmän Jumalan totuus tulee minun henkeeni.
Sitten yhtäkkiä se tulee ymmärrykseen asti.
Hengen kautta ymmärrän asioita ja vastauksia, mitä Jumala puhuu.
Haluan rohkaista, jos sinulla ei ole kielilläpuhumisen armolahjaa, -
rukoile, että saat sen. Rukoile, että Pyhä Henki tulee -
ja täyttää sinut juuri nyt, Jeesuksen nimessä.
Jos sinulla on kielilläpuhumisen armolahja, niin käytä sitä enemmän.
Rukoile koko ajan. Kun ajat autolla tai pyörällä, -
missä ikinä oletkaan, vaikka puuklapeja tehdessäsi, rukoile kielillä.
Koska se koko ajan vahvistaa meidän henkeä.
Niin kuin sanoin, Jumala rukoilee meidän puolesta jatkuvasti.
Kun on joku ongelma tai asia, alan rukoilla kielillä ja ylistän.
Ylistän ymmärryksellä. Toistan sitä samaa.
Silloin henkeeni tulee totuuksia, mitä Jumala haluaa synnyttää.
Vihollinen vihaa tätä yli kaiken.
Vihollinen, saatana, haluaa saada ylistyksen.
Sen takia hän halusi nimenomaan asettua Jumalan tilalle, -
jotta hän saisi kaiken ylistyksen.
Sen takia vihollinen ymmärtää ylistyksen voiman.
Se ymmärtää, mitä ylistys saa meissä aikaan.
Sen takia sielunvihollinen haluaa estää meitä ylistämästä Jumalaa.
Estää meitä olemasta kiitollisia Jumalalle.
Sielunvihollinen yrittää sotkea ylistystämme.
Hän haluaa puhua meille epäilyä eri tavalla, pelkoa, -
syyllisyyttä ja epäuskoa.
Kaikenlaisia ajatuksia, jotka estäisi meitä ylistämästä Jumalaa.
Vihollinen yrittää, että eläisimme synnissä, olisi väärä Jumalakuva.
Olisimme itsekeskeisiä, maallisia ja olisi anteeksiantamattomuutta ym.
Kaikki nämä asiat hidastavat meitä tulemasta Jumalan luokse.
Hidastaa sitä meidän ylistystä.
Ylistäessämme Jumalaa totuudessa, -
julistamme Hänen totuutta meidän elämäämme ja maailmalle.
Sekä totuutta Hänen luonteestaan, siitä, kuka Jumala on.
Hän on ensinnäkin Luoja.
Julistamme, että Hän on Isä ja kaiken antaja.
Jumala on meidän vapauttaja, Hän on meidän pelastaja.
Jumala on rakkaus ja Jeesus on Kuningasten Kuningas.
Joskus unohdamme, mitä tämä kuninkuus todella merkitsee.
Rakkaat ystävät, Jumalan valtakunta ei ole demokraattinen valtakunta.
Se ei ole siis meidän tulevaisuus, ei.
Jumalan valtakunta on kuningaskunta.
Jumala on Kuningas, Jeesus on meidän Kuningas.
Erona tämän ajan maallisiin kuninkuuksiin on se, -
että Hän on vanhurskas Kuningas.
Hän on vain hyvä, Hän tekee vain hyvää.
Jeesus ratkaisee asiat hyvyydellä.
Sellaisessa kuningaskunnassa minä haluan olla ja asua, -
missä Jeesus, vanhurskas Kuningas, hallitsee.
Tässä kuninkuudessa, Jumalan valtakunnassa -
ei paljon kysellä; vasemmalle vai oikealle?
Teemme juuri niin kuin Kuningas määrää.
Hän määrää vain hyvää, se on ihanaa.
Haluan, että ymmärrämme sen, että Jeesus on Kuningas.
Ylistämme sanoen: "Herra, Sinä olet Kuninkaiden Kuningas". -
Annamme Hänelle valta-aseman, auktoriteetin paikan elämässämme.
Jeesus, Sinulla on valta elämässäni, se hallintavalta.
Jeesuksella on voima ja auktoriteetti elämäni yllä.
Haluan antautua Sinulle, olen palvelijasi ja olet Kuninkaani.
Ylistäessämme totuudessa, julistamme näitä totuuksia.
Tärkeää on nimenomaan kuunnella, mitä me julistamme.
Kun rukoilemme tai laulamme tms. sanomme: "Kyllä ja aamen".
Kyllä ja aamen. Näitä totuuksia elämäni ylle Jeesuksen nimessä.
Kun julistamme Jumalaa totuudessa, -
julistamme myös Hänen tahtoaan meidän elämässä.
Ylistäessämme Häntä sanomme: "Jumala sinä olet toimiva Jumala.
Sinä toimit elämässäni. Olet aktiivinen etkä passiivinen.
Jumala, olet aktiivinen elämässäni.
Jumala, Sinulla on suunnitelma elämälleni.
Jumala Sinulla on ajatus viedä elämääni eteenpäin".
Haluan rohkaista meitä, rakkaat ystävät. Kun ylistämme Jumalaa, -
niin julistetaan näitä totuuksia meidän elämämme ylle.
Jumala on hyväksynyt minut, olen hyväksytty.
Minun ei tarvitse yrittää olla jotakin muuta.
Ei tarvitse omilla teoilla yrittää saada Jumalan suosiota -
tai päästä Hänen luokseen. Minä olen jo hyväksytty.
Jumala on jo valinnut minut lähelleen.
Minun ei tarvitse kuin antautua ja sanoa Hänelle: "Tässä olen, -
annan itseni Sinun käsiin, olet minut hyväksynyt".
Kun ylistämme Jumalaa, -
ymmärrämme, että meillä on pääsy Hänen luokseen.
Ei tarvitse yrittää kiertotietä tai muuta tapaa tulla Jumalan luo.
Meillä on suora pääsy Jumalan luokse.
Tiedämme, että Hän rakastaa meitä.
Hän haluaa, että tulemme Hänen luokseen ylistämään Häntä.
Jumala haluaa, että pääsemme vapaaksi kaikesta, -
mikä estää ylistämästä.
On tärkeä ymmärtää, että ylistys on valinta, jonka teemme.
Hebr. 13:15 sanoo näin:
"Uhratkaamme siis hänen kauttaan alati Jumalalle kiitosuhria, -
niiden huulten hedelmää, jotka tunnustavat hänen nimeään."
Siis uhratkaa kiitosuhri, huulten hedelmä.
1. Tess. 5:18 sanoo: "Kiittäkää joka tilanteessa, -
sillä sitä Jumala tahtoo teiltä Kristuksessa Jeesuksessa".
Kiittäkää joka tilanteessa. Eli nyt puhutaan huulten hedelmästä, -
uhrista jonka teemme. Uhri on aina päätös, jonka teemme.
Uhri on aina valinta. Päätän uhrata eri asioita jonkin vuoksi.
Samoin ylistys, siis kiitosuhri, on Jumalan näkökulmasta uhri.
Annan kiitokseni Sinulle.
Päätän ylistää Jumalaa sekä antaa kiitokseni Hänelle.
Sen takia se ei perustu tunteisiin eikä olosuhteisiin, -
vaan perustuu päätökseen, jonka teen Jumalan edessä.
Jos ajattelemme ylistystä, niin mitä ylistys tekee meille?
Ylistys rakentaa tällaista suojamuuria elämämme ylle.
Ylistys antaa meille suojaa.
Jumala haluaa, että nostamme uskonkilven.
Ylistyksen kautta tulee suoja vihollisen nuolia vastaan.
Usein vihollinen haluaa hyökätä meidän mielen alueella.
Ampua nuolia ajatuksiamme vastaan.
Meidän täytyy täyttää mielemme näillä ylistyksen lauseilla.
Ylistyksen ja kiitoksen asioilla, mitkä ovat totuuksia Jumalasta.
Totuudet ovat Jumalan sanaa, joka saa sijaa meissä, -
ja ilmestystiedon kautta luo ja antaa meille uskoa.
Usko taas sitten nostaa kilven suojaksi vihollisen nuolia vastaan.
Haluan rohkaista meitä tänään; ylistetään Jumalaa.
Ylistäkäämme Häntä ja olkoon ylistys se, joka rakentaa kotiamme.
Suojaa elämäämme, perhettämme ja ihmisiä ympärillämme.
Joten rakkaat ystävät, Jumalan siunausta teille.
Tervehdys kaikki rakkaat ystävät Suomessa.
Jumalan sanassa on voima sytyttää ja innoittaa.
Jos tämä ohjelma on ollut siunaukseksi, -
voit tukea sitä taloudellisesti.
Ilman tukeanne TV7:n työ ei olisi mahdollista.
Suuri kiitos ja Jumalan siunausta.
Tekstitys: Minna Abreu